કાર્યકારી મૂડી અને સામાન્ય કોર્પસ ફંડની જરૂરિયાત માટે આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૧૩૬૮૦૦૦ ઈકવીટી શેર રૂ. ૬૬ના મુકરર ભાવે ઓફર કરીને રૂ. ૯.૦૩ કરોડ એકત્રીત કરવા મૂડી બજારમાં આવેલ છે. આ ઈસ્યુમાં ૧૦૦૦૦૦ શેર વેચાણ માટેના અને ૧૨૬૮૦૦૦ નવા શેર ઓફર કરેલ છે. જાહેર ભરણા માટે આ ઈસ્યુ તા. ૦૬.૦૭.૨૦૧૮ ના રોજ ખુલી ગયેલ છે અને તા. ૧૦.૦૭.૨૦૧૮ના રોજ બંધ થશે. ઓછામાં ઓછી અરજી ૨૦૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર એન એસ ઈ એસ એમ ઈ ઈમર્જ પર લીસ્ટ થશે. આ ઈસ્યુ ભરાઈ ગયા પછી કંપનીની ભરપાઈ થયેલ મૂડીના ૨૬.૯૪% હિસ્સો આપશે. આ ઈસ્યુના લીડ મેનેજર આર્યમાન ફાઈનાન્સીઅલ સર્વિસીસ લી છે જયારે યુનિવર્સલ કેપીટલ સિકયુરીટીસ પ્રા. લી. તેના રજીસ્ટ્રાર છે. માર્ચ ર૦૧પ માં શેર દીઠ રૂ. ૧૯.૩૨ના ભાવે તેઓએ ૩૧૦૫૫૯ શેર આપેલ હતા, તે સિવાય માર્ચ ર૦૦૪ થી માર્ચ ર૦૧૬ દરમ્યાન તેમણે બધા જ શેર ભાવોભાવ આપેલ હતા. પ્રમોટર્સ દ્વારા શેરના સંપાદનની સરેરાશ કિંમત શેર દીઠ રૂ.૧૦.૫૧ અને રૂ. ૧૦.૭૨ હતી. આ ઈસ્યુ બાદ આ કંપનીની હાલની ભરપાઈ થયેલ મૂડી જે રૂ. ૩.૮૧ કરોડ છે તે વધીને રૂ. ૫.૦૮ કરોડ થશે.